|  |  |  |
| --- | --- | --- |
| Prvi.jpg | | 22. VI 2018. Број **179/18** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2018.** |

**Просјечна нето плата у мају 847 КМ**

**Највиша просјечна нето плата у подручју *Финансијске дјелатности и дјелатности осигурања* 1 313 КМ, а најнижа у подручју *Грађевинарство* 558 КМ**

Просјечна мјесечна нето платазапослених у Републици Српској,исплаћена у мају 2018. године износила је847 КМ, а просјечна мјесечна бруто плата 1 356 КМ.

У односу на април 2018, просјечна нето плата исплаћена у мају 2018. номинално је већа за 0,8%, док је у односу на мај 2017. номинално већа за 1,1%.

Посматрано по подручјима, у мају 2018. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 313 КМ. Са друге стране, најнижа просјечна нето плата у мају 2018. исплаћена је у подручју *Грађевинарство* 558 КМ.

У мају 2018. године, у односу на април 2018, највећи номинални раст нето плате забиљежен је у подручјима *Вађење руда и камена* 6,1%, *Производња и снабдијевање електричном енергијом, гасом, паром и климатизација* 3,5% и *Трговина на велико и на мало, поправка моторних возила и мотоцикала* 2,5%.

Највеће смањење плате, у номиналном износу, забиљежено је у подручјима *Остале услужне дјелатности* 3,3%, *Финансијске дјелатности и дјелатности осигурања* 2,9%и *Информације и комуникације* 1,6%.

км



Графикон 1. Просјечнe нето платe запослених по мјесецима

**Мјесечна инфлација у мају 2018. године 0,2%**

**Годишња инфлација (V 2018/V 2017) 1,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2018. године у односу на претходни мјесец, у просјеку су више за 0,2%, док су на годишњем нивоу у просјеку више за 1,4%.

Од 12 главних одјељака производа и услуга, више цијене забиљежене су у пет, ниже цијене у два, док су цијене у пет одјељака, у просјеку остале непромијењене.

Највећи раст цијена у мају забиљежен је уодјељку *Превоз* (1,2%)усљед виших цијена горива од 1,8%, затим у одјељку *Рекреација и култура* (0,8%) усљед виших цијена у групи Путни аранжмани од 2,5%, као и у одјељку *Здравство* (0,7%) усљед виших набавних цијена појединих лијекова (1,2%) у групи Фармацеутски производи. Цијене су више и у одјељку *Алкохолна пића и* *дуван* (0,4%) усљед виших цијена у групи Алкохолна пића од 1,4% као и у одјељку Комуникације (0,1%).

У одјељцима *Храна и безалкохолна пића*, *Становање*, *Намјештај и покућство*, *Образовање* и *Ресторани и хотели* цијене су у просјеку остале непромијењене.

Највећи пад цијена у мају забиљежен је у одјељку *Одјећа и обућа* (0,6%) усљед акцијских цијена одјеће од 0,9%, затим у одјељаку *Остала добра и услуге* (0,5%) усљед нижих цијена у групи Производи за личну хигијену од 1,3%.

Графикон 2. Мјесечна и годишња инфлација

**Календарски прилагођена индустријска производња (I-V 2018 / I-V 2017.) већа 7,3%**

**Број запослених у индустрији (I-V 2018 / I-V 2017.) већи 2,8%**

**Календарски прилагођена индустријска производња** у периоду јануар-мај 2018. године у поређењу са периодом јануар-мај 2017. године већа је за 7,3%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од30,9%, док је у подручју *Вађења руда и камена*  *забиљежен* пад од 1,2% и у подручју *Прерађивачке индустрије пад* од 1,8%.

**Десезонирана индустријска производња** у мају 2018. године у поређењу са априлом 2018. године већа је за 5,2%. У истом периоду у подручју *Прерађивачке индустрије* забиљежен је раст од14,4%, у подручју *Вађења руда и камена*  раст од 6,3%, док је у подручју *Производња и снабдијевање електричном енергијом, гасом, паром и климатизацији забиљежен* пад од 18,1%. Посматрано према главним индустријским групама по основу економске намјене производа, производња интермедијарних производа већа је за 6,3%, трајних производа за широку потрошњу за 3,7%, нетрајних производа за широку потрошњу за 1,5%, док је производња енергије мања за 1,8% и капиталних производа за 8,8%.

**Број запослених у индустрији** у мају 2018. године у односу на просјечан мјесечни број запослених у 2017. години већи је за 1,9%, у односу на исти мјесец прошле године за 2,3% и у односу на април 2018. године већи за 0,2%. Број запослених у индустрији у периоду јануар – мај 2018. године, у односу на исти период прошле године, већи је за 2,8%. У истом периоду у подручју *Прерађивачка индустрија* остварен је раст од 3,4%, у подручју *Производња и снабдијевање електричном енергијом, гасом, паром и климатизацији* раст од 2,0%, док је у подручју *Вађења руда и камена* забиљежен падод 0,6%.

Графикон 3. Индекси индустријске производње, мај 2014 – мај 2018. (∅2015=100)

**Покривеност увоза извозом (у периоду I-V 2018.) 72,5%**

У маjу 2018. године остварен је извоз у вриједности од 311 милиона КМ и увоз у вриједности од 478 милиона КМ.

У оквиру укупно остварене робне размјене Републике Српске са иностранством у мају 2018. године, проценат покривености увоза извозом износио је 65,0%. Проценат покривености увоза извозом, у периоду јануар-мај текуће године, износио је 72,5%.

У периоду јануар - мај 2018. године остварен је извоз у вриједности од једну милијарду и 489 милиона КМ, што је за 11,2% више у односу на исти период претходне године. Увоз је, у истом периоду, износио двије милијарде 55 милиона КМ, што је за 11,3% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - мај 2018. године, највише се извозило у Италију и то у вриједности од 222 милиона КМ, односно 14,9%, те у Хрватску  
192 милиона КМ, односно 12,9% од укупно оствареног извоза. У истом периоду, највише се увозило из Србије и то у вриједности од 339 милиона КМ, односно 16,5% и из Русије, у вриједности од 289 милиона КМ, односно 14,0% од укупно оствареног увоза.

Посматрано по групама производа, у периоду јануар - мај 2018. године, највеће учешће у извозу остварује електрична енергија са 119 милиона КМ, што износи 8,0% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 258 милиона КМ, што износи 12,6% од укупног увоза.

хиљ. КМ

2018

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић, Јелена Штркић  [biljana.jelicic@rzs.rs.ba](mailto:biljana.jelicic@rzs.rs.ba); jelena.strkic@rzs.rs.ba |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Проф. др Јасмин Комић, в.д. директора Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |